**PRELIMINARIOJI PIRKIMO SUTARTIS**

2021 m. kovo mėn. d.

Vilnius

Valstybinė ligonių kasa prie Sveikatos apsaugos ministerijos (toliau – Pirkėjas), juridinio asmens kodas 191351679, kurios registruota buveinė yra Europos a. 1, Vilnius, atstovaujama direktoriaus Gintaro Kacevičiaus, veikiančio (-ios) VLK nuostatų pagrindu, ir

UAB „Oribalt Vilnius“ (toliau – Pardavėjas arba Tiekėjas), juridinio asmens kodas 111472747, kurio registruota buveinė yra Maišinės k. 1C, Maišinė, 21401 Trakų r., atstovaujama generalinio direktoriaus Audriaus Pivoro, veikiančio bendrovės įstatų pagrindu,

toliau kartu šioje preliminarioje pirkimo sutartyje vadinami Šalimis, o kiekvienas atskirai – Šalimi, vadovaujantis atviro konkurso Žmogaus VIII koaguliacijos faktoriaus pirkimo (Pirkimo Nr. 525685) (toliau – Pirkimas) rezultatais, sudarė šią preliminarią pirkimo sutartį (toliau – Sutartis).

**I. SUTARTIES TAIKYMO SRITIS**

1. Šia Sutartimi Pirkėjas ir Pardavėjas susitaria nustatyti sąlygas, taikomas šios Sutarties pagrindu ateityje sudaromoms pagrindinėms pirkimo sutartims, kurios bus sudarytos tarp Pirkėjo ir Pardavėjo šios Sutarties galiojimo laikotarpiu.

2. Pagrindinės pirkimo sutarties objektas: Žmogaus VIII koaguliacijos faktoriai(toliau – prekės), skiriami naujų pacientų ir pacientų tęstiniam gydymui užtikrinti (tęstiniam pacientų gydymui, esant būtinybei, pateikus gydytojų konsiliumo išvadą, vaistai skiriami minėtoje išvadoje nurodytu prekiniu pavadinimu). Perkamas yra Žmogaus VIII koaguliacijos faktorius „arba lygiavertis“ konkrečiu prekiniu pavadinimu vaistinis preparatas, kurio lygiavertiškumas vertinamas tik vadovaujantis gydytoju konsiliumo išvada, skiriant tęstiniam pacientų gydymui.

3. Perkamos prekės pagal konkretų prekinį pavadinimą ir konkretus jų kiekis bus perkamas pagal poreikį.

4. Prekės gali būti tiekiamos tik pagal šios Sutarties pagrindu su Pardavėju sudaryta pagrindine pirkimo sutartimi. Šalių tarpusavio santykiams galioja tiek ši Sutartis, tiek sudaryta pagrindinė pirkimo sutartis.

**II. PAGRINDINĖS PIRKIMO SUTARTIES SUDARYMO TVARKA IR**

**ATNAUJINTAS VARŽYMASIS**

5. Šios Sutarties pagrindu bus atnaujinamas Tiekėjų (su kuriais sudarytos preliminarios sutartys) varžymasis dėl prekių tiekimo, skiriamų naujų pacientų ir pacientų tęstiniam gydymui (esant būtinybei, pateikus gydytojų konsiliumo išvadą, vaistai skiriami minėtoje išvadoje nurodytu prekiniu pavadinimu) užtikrinti. Atnaujinto varžymosi skaičius neribojamas, jis priklausys nuo atsiradusio prekių poreikio.

6. Atnaujindamas Tiekėjų varžymąsi, Pirkėjas:

6.1. raštu kreipiasi į visus Pardavėjus, pasiūliusius prekes konkrečiu prekiniu pavadinimu, su kuriais sudaryta Sutartis, nurodydamas tikslų konkrečiu prekiniu pavadinimu perkamų prekių kiekį, sudaromos pagrindinės pirkimo sutarties terminą, kuris pagal poreikį bus nuo 6 iki 12 mėnesių ir prašo iki nustatyto termino pabaigos raštu pateikti pasiūlymus šioms prekėms tiekti;

6.2. kiekvienu atveju nustato protingą terminą pasiūlymams pateikti, atsižvelgdamas į pirkimo objekto sudėtingumą, taip pat į kitus svarbius dalykus ir į laiką, kurio reikia pasiūlymams pateikti;

6.3. užtikrina, kad Tiekėjų pateikti pasiūlymai išliktų konfidencialūs iki jų pateikimo termino pabaigos;

6.4. vadovaujantis pirkimo dokumentuose nustatytu pasiūlymų vertinimo kriterijumi nustato pasiūlymų eilę (išskyrus atvejus, kai pasiūlymą pateikia vienas Pardavėjas), laimėjusį pasiūlymą ir priima sprendimą su šį pasiūlymą pateikusiu Pardavėju/Tiekėju sudaryti pagrindinę pirkimo sutartį, kurios terminas, priklausomai nuo perkamų prekių poreikio naujų pacientų ir tęstiniam (tęstiniam gydymui esant būtinybei, pateikus gydytojų konsiliumo išvadą, vaistai skiriami minėtoje išvadoje nurodytu prekiniu pavadinimu) pacientų gydymui gali būti iki 12 mėnesių;

6.5. nedelsdamas (ne vėliau kaip per 5 darbo dienas) raštu praneša kiekvienam pasiūlymą pateikusiam Pardavėjui apie nustatytą pasiūlymų eilę, laimėjusį pasiūlymą, sprendimą sudaryti pagrindinę pirkimo sutartį. Atnaujinus Tiekėjų varžymąsi, atidėjimo terminas netaikomas;

6.6. su Pardavėju, kurio pasiūlymas bus pripažintas laimėjusiu, sudarys pagrindinę pirkimo sutartį.

7. Jeigu nustatytoje pasiūlymų eilėje pirmoje vietoje esantis Pardavėjas atsisako sudaryti pagrindinę pirkimo sutartį, arba paaiškėja, kad jis negalės tinkamai įvykdyti pagrindinės pirkimo sutarties, bus kreipiamasi į sekantį preliminarioje eilėje esantį Tiekėją, siūlant sudaryti pagrindinę pirkimo sutartį su juo.

8. Po atnaujinto varžymosi, Pirkėjas su Tiekėju, kuris yra nustatytoje pasiūlymų eilėje pirmoje vietoje, sudaro pagrindinę pirkimo sutartį šios Sutarties nustatyta tvarka. Pagrindinę pirkimo sutartį sudarant šios Sutarties pagrindu, šalys negali daryti esminių šios Sutarties sąlygų pakeitimų.

9. Esant poreikiui ir perkančiosios organizacijos galimybėms, pagrindinė pirkimo sutartis gali būti pratęsiama iki 6 mėnesių laikotarpio, perkant ne daugiau 50 procentų joje nurodyto prekių kiekio (bendra sutarties trukmė su galimais pratęsimais neviršytų 18 mėnesių), Šalims pasirašius papildomus susitarimus, kurie tampa pagrindinės sutarties sudėtine neatskiriama dalimi.

10. Pirkėjas pasilieka sau teisę nesudaryti pagrindinės pirkimo sutarties, jei Tiekėjo pasiūlyme nurodyta kaina Pirkėjui bus nepriimtina.

**III. PREKIŲ KAINA IR PREKIŲ TIEKIMO TERMINAI**

11. Tiekėjo pasiūlyme pateiktos prekės kaina:

|  |  |  |  |
| --- | --- | --- | --- |
| Eil.  Nr. | Vaistinio preparato  Žmogaus VIII koaguliacijos faktoriai  prekinis pavadinimas  kiekis pakuotėje | Stiprumas | Flakono kaina Eur  be PVM |
| 1. | Beriate 1000 TV N1 (CSL Behring GmbH) | 1000 | 245,00 |

12. Tiekėjo pasiūlyme pateikta prekių kaina yra maksimali ir atnaujinant dalyvių varžymąsi negali būti siūloma didesnė to paties prekinio pavadinimo prekės kaina.

13. Į Sutarties kainą ir maksimalią prekių kainą įskaičiuoti prekių draudimas, visi Pardavėjų mokami mokesčiai ir pristatymas į Pirkėjo nurodytas gydymo įstaigas (toliau – prekės gavėjas).

14. Maksimali prekių kaina dėl pasikeitusių mokesčių bus perskaičiuojami tokia tvarka:

14.1. mokestis, kuriam pasikeitus perskaičiuojama Sutarties suma: pridėtinės vertės mokestis (PVM). Pasikeitus kitiems mokesčiams, Sutarties suma nebus perskaičiuojama;

14.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio objektas ar tarifas;

14.3. perskaičiavimo formulė: pasikeitus PVM objektui ir/ar tarifo dydžiui, prie Sutarties sumos pridedamas PVM tarifas nepatiektoms prekėms pagal Lietuvos Respublikos teisės aktus;

14.4. Sutarties sumos dėl pasikeitusių mokesčių pakeitimas įforminamas papildomu Šalių susitarimu;

15. Pagrindinės pirkimo sutarties prekių įkainis yra fiksuotas ir nebus perskaičiuojamas pagal bendrą kainų lygio kitimą ar prekių kainų pokyčius.

16. Pagrindinės pirkimo sutarties kaina dėl pasikeitusių mokesčių bus perskaičiuojama Sutarties 14 punkte nustatyta tvarka.

17. Šios Sutarties galiojimo terminas yra 36 (trisdešimt šeši) mėnesiai nuo jos sudarymo.

18. Priklausomai nuo perkamų prekių poreikio skiriamų naujų pacientų ir tęstiniam (perkamų vadovaujantis gydytojų konsiliumo išvada) pacientų gydymui, atnaujinant Tiekėjų varžymąsi, Tiekėjams raštu pateikiamame kreipimesi bus nurodomas konkrečių perkamų vaistų kiekis, prašant iki nustatytos termino pabaigos raštu pateikti pasiūlymus šiems vaistams tiekti.

19. Pagrindinė pirkimo sutartis gali būti sudaroma ne vėliau, kaip iki šios Sutarties galiojimo termino pabaigos.

20. Reikalaujama, kad prekės, kurios nurodomos Pirkėjo užsakyme Pardavėjui, būtų patiektos prekių gavėjams ne vėliau kaip per 30 (trisdešimt) kalendorinių dienų nuo Pirkėjo užsakymo pateikimo Pardavėjui. Ypatingos skubos atveju Pirkėjas gali prašyti Tiekėją, kad prekių dalis būtų patiekta per trumpesnį tarpusavyje suderintą terminą.

**IV. ŠALIŲ TEISĖS IR PAREIGOS**

21. Pirkėjas įsipareigoja:

21.1. pašalinti Tiekėjo pranešime (įspėjime) nurodytas aplinkybes, kurios trukdo tinkamai vykdyti pagrindinę pirkimo sutartį, jeigu jos priklauso nuo Pirkėjo valios;

21.2. Pirkėjui (prekių gavėjui) nustačius prekių komplektiškumo trūkumą arba kitą neatitikimą specifikacijai, nedelsdamas apie tai pranešti Pardavėjui;

21.3. Sutartyje nustatytomis sąlygomis ir tvarka, pagal pateiktus atsiskaitymo dokumentus, apmokėti už laiku, tinkamai pateiktas kokybės reikalavimus atitinkančias prekes.

22. Pirkėjas turi teisę:

22.1. tikrinti Pardavėjo tiekiamų prekių kokybę ir nemokėti už patiektas kokybės reikalavimų neatitinkančias prekes;

22.2. raštu pranešus Pardavėjui, sustabdyti Pardavėjui pagal Sutartį priklausančius mokėjimus, jeigu Pardavėjas nevykdo arba netinkamai vykdo Sutarties V skyriuje prisiimtus įsipareigojimus, kol šie įsipareigojimai bus tinkamai įvykdyti.

23. Pardavėjas įsipareigoja:

23.1. tiekti prekių gavėjams pagal Sutartį ir Pirkėjo nurodymus bei pateiktus dokumentus Pirkėjo užsakytas prekes Sutartyje ir pateiktame užsakyme nustatyta tvarka ir terminais;

23.2. užtikrinti, kad pristatytų prekių kokybė visiškai atitiktų atviro konkurso Žmogaus VIII koaguliacijos faktoriaus pirkimo sąlygose nurodytiems specifikacijos reikalavimams (Pirkimo Nr.525685) ir tiekėjo pateikto pasiūlymo specifikacijai.

23.3. Pirkėjui (prekių gavėjui) pristatomų prekių galiojimo terminas prekių pateikimo dieną, privalo būti ne trumpesnis kaip 12 (dvylika) mėnesių.

23.4. savo sąskaita per 20 (dvidešimt) kalendorinių dienų nuo informavimo apie pristatytų prekių trūkumą, nekomplektiškumą, galiojimo termino arba kitą neatitikimą specifikacijai, kuris įvyko dėl Pardavėjo kaltės, patiekti prekių gavėjui trūkstamą ir (arba) nekomplektišką, ar tinkamo galiojimo prekių kiekį ir atlyginti Pirkėjui dėl to turėtus nuostolius;

23.5. Už Sutarties įsipareigojimų nevykdymą ar netinkamą vykdymą Pirkėjas turi teisę skirti Pardavėjui 500,00 Eur (penkių šimtų eurų) vertės dydžio baudą. Baudos sumokėjimas neatleidžia nuo įsipareigojimų įvykdymo.

**V. ATSISKAITYMO TVARKA**

24. Mokėjimai už pateiktas prekes bus atliekami po to, kai Pardavėjas pateiks Pirkėjui prekių gavėjo pasirašytą prekių perdavimo-priėmimo aktą ir PVM sąskaitą – faktūrą (kurios kopija pateikiama ir prekių gavėjams). Vykdant pagrindinę sutartį, PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Pirkėjas elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Mokėjimo dokumentų nepateikus „E. sąskaita“ priemonėmis, Pirkėjas turi teisę nevykdyti mokėjimo už Prekes‘

25. Už patiektas prekes Pirkėjas apmoka Pardavėjui ne vėliau kaip per 30 (trisdešimt) kalendorinių dienų, nuo perdavimo-priėmimo aktą ir PVM sąskaitos faktūros gavimo dienos.

26. Pagal šią Sutartį priklausančias sumokėti pinigų sumas Pirkėjas sumoka Pardavėjui mokėjimo pavedimu. Atsiskaitymo diena laikoma bankinio pavedimo atlikimo diena. Pardavėjui iš anksto neinformavus Pirkėjo apie banko sąskaitos (rekvizitų) pasikeitimus, Pardavėjas prisiima su tokiu nepranešimu susijusią ir iš to kylančią riziką.

27. Pirkėjas turi teisę be atskiro išankstinio Pardavėjo įspėjimo sulaikyti ir (ar) išskaičiuoti iš Pardavėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Pardavėjo mokėtinas Pirkėjui, t. y. Pirkėjui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Pirkėjas raštu informuoja Pardavėją.

**VI. PREKIŲ PRISTATYMAS**

28. Perkamos prekės turi būti Pardavėjo transportu pristatytos į Pirkėjo nurodytas gydymo įstaigas Lietuvoje.

29. Pagrindinės pirkimo sutarties konkretų užsakomą prekių kiekį ir jų gavėją (-us) Pirkėjas nurodo atskirame užsakyme, kurį pateikia Pardavėjui. Pardavėjas, gavęs užsakymą, patvirtina jo gavimą Pirkėjui. Užsakymas yra neatskiriama pagrindinės pirkimo sutarties dalis.

30. Pardavėjas, gavęs Sutarties 29 punkte nurodytą užsakymą, garantuoja prekių tiekimą nurodytais adresais pristatant tinkamos kokybės nustatytą kiekį ne vėliau kaip per 30 (trisdešimt) kalendorinių dienų. Pirkėjas skubos atveju gali prašyti Pardavėjo, kad prekių dalis būtų patiekta per trumpesnį Šalių suderintą terminą.

**VII. ŠALIŲ ATSAKOMYBĖ**

31. Šalys įsipareigoja susilaikyti nuo veiksmų, kuriais būtų pažeistos Sutarties sąlygos, kurie darytų žalą Šalių interesams, geram vardui ir tarpusavio bendradarbiavimui.

32. Pirkėjo (prekių gavėjo) atsisakymo priimti prekes pagrindu gali būti jų kokybės neatitikimas Pirkimo sąlygų 1 priede nurodytiems specifikacijos reikalavimams: netinkamo galiojimo ar prekės pristatomos su pažeistu įpakavimu, arba sugadintos ir/ar netekusios prekinės išvaizdos.

33. Už Pardavėjo atsisakymą pristatyti užsakytų visų ar dalies prekių, jų nepristatymą arba užsakytų prekių nepristatymą šioje Sutartyje ir pagrindinėje pirkimo sutartyje nurodytu ar suderintu laiku, Pardavėjas moka Pirkėjui 0,02 (dviejų šimtųjų) procento dydžio laiku nepristatytų prekių vertės delspinigius už kiekvieną uždelstą dieną ir atlygina Pirkėjui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Pardavėjui pagal šią Sutartį mokėtinų sumų (be PVM), pateikus PVM sąskaitą–faktūrą. Apie atliktą įskaitymą Pirkėjas raštu informuoja Pardavėją. Už pakartotiną atsisakymą pristatyti užsakytas prekes arba užsakytų prekių nepristatymą suderintu laiku, Pirkėjas turi teisę vienašališkai nutraukti pagrindinę pirkimo sutartį, Sutartyje nurodyta tvarka.

34. Pardavėjui vienašališkai nutraukus Sutartį be svarbių priežasčių, Pardavėjas moka Pirkėjui 10 procentų, skaičiuojamų nuo visų pagal šią Sutartį nepristatytų prekių vertės baudą ir atlygina Pirkėjo dėl to turėtus nuostolius.

35. Už Sutarties įsipareigojimų nevykdymą ar netinkamą vykdymą, tame tarpe Pardavėjui nepateikus Pirkėjui nustatytu terminu prekių pateikimą (pristatymą) patvirtinančių dokumentų (priėmimo-perdavimo aktą ir sąskaitą faktūrą), Pirkėjas turi teisę skirti Pardavėjui 500,00 Eur vertės dydžio baudą. Baudos sumokėjimas neatleidžia nuo įsipareigojimų įvykdymo.

36. Pirkėjas, nepagrįstai uždelsęs atsiskaityti už pateiktas Prekes Sutartyje numatyta tvarka ir terminais, moka Pardavėjui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną.

37. Nustačius, kad prekių trūkumą, nekomplektiškumą, galiojimo termino arba kitą neatitikimą Pirkimo specifikacijai, kuris įvyko dėl Pardavėjo kaltės, Pardavėjas savo sąskaita įsipareigoja per 20 kalendorinių dienų nuo informavimo apie tai, prekių gavėjui patiekti trūkstamą ir (arba) nekomplektišką, ar tinkamo galiojimo prekių kiekį ir atlyginti Pirkėjui dėl to turėtus nuostolius.

38. Pasikeitus vienos iš šalių adresui ar rekvizitams, šalis privalo apie tai pranešti kitai šaliai per 10 darbo dienų, to nepadarius, kalta šalis atlygina kitai šaliai su tuo susijusius nuostolius.

39. Šalys įsipareigoja užtikrinti šios ir pagrindinės sutarties vykdymo metu gautos ir su sutarčių vykdymu susijusios informacijos ir asmens duomenų konfidencialumą ir apsaugą, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas/BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

**VIII. KONFIDENCIALUMAS**

40. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

41. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

**IX. NENUGALIMA JĖGA (*force majeure*)**

42. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.

43. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.

44. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 kalendorinių dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

45. Nenugalimos jėgos atveju Šalys dėl Sutarties tolimesnio vykdymo terminų susitaria abipusiu susitarimu.

**X. SUTARTIES NUTRAUKIMAS**

46. Pirkėjas, įspėjęs prieš 30 kalendorinių dienų, gali nutraukti Sutartį vienašališkai ir reikalauti atlyginti nuostolius, jeigu Pardavėjas:

46.1. nepradeda laiku vykdyti pagrindinės pirkimo sutarties;

46.2. tiekia kokybės reikalavimų neatitinkančias prekes ir nepašalina Sutartyje nurodytų prekių tiekimo trūkumų per nustatytus terminus, arba trūkumai yra esminiai ir Pardavėjas nepajėgus patiekti sutarties prekių be esminių trūkumų ar didelių nuostolių Pirkėjui;

46.3 nevykdo Sutarties VI skyriuje nustatytų reikalavimų;

46.4. kitais Sutarties ir/ar teisės aktų numatytais atvejais, pasikeitus Sutarties prekių-vaistinių preparatų kompensavimo būdui ir/ar šių vaistinių preparatų skyrimo sąlygoms.

47. Pirkėjas be išankstinio įspėjimo gali nutraukti Sutartį vienašališkai ir reikalauti atlyginti nuostolius, jeigu Pardavėjas:

47.1. negavęs Pirkėjo sutikimo, paveda prekes teikti subteikėjui, sudarydamas su juo subteikimo sutartį;

47.2. bankrutuoja arba tampa nemokus;

47.3. paaiškėjus, jog Pardavėjas, siekdamas sudaryti Sutartį su Pirkėju, buvo sudaręs susitarimą, neleistinai ribojantį konkurenciją;

47.4. paaiškėjo, kad Pardavėjas, su kuriuo sudaryta Sutartis, turėjo būti pašalintas iš pirkimo procedūros pagal VPĮ 46 straipsnio 1 dalį.

48. Jeigu Pirkėjas nutraukia Sutartį dėl priežasčių, nurodytų Sutarties 46, 47 punktuose, Pirkėjas sumoka už iki Sutarties nutraukimo tinkamai pristatytas kokybiškas prekes pagal pateiktus ir tarpusavyje suderintus atsiskaitymo dokumentus Sutarties V skyriuje nustatyta tvarka. Taip pat Pardavėjas privalo atlyginti Pirkėjui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius.

49. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje nustatyta tvarka.

**XI. KITOS SUTARTIES SĄLYGOS**

50. Vykdydamos šią Sutartį, Šalys vadovaujasi Lietuvos Respublikos civiliniu kodeksu, bei kitais teisės aktais, Pirkėjo parengtais Pirkimo dokumentais bei Pardavėjo Pirkime pateiktu pasiūlymu.

51. Sutarties sąlygos Sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.

52. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Pirkėjo buveinės vietą.

53. Sutartis įsigalioja Šalims pasirašius ją ir galioja iki visų sutartinių įsipareigojimų įvykdymo arba Sutarties nutraukimo.

54. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.

54. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną kiekvienai Šaliai.

55. Už Sutarties ir jos pakeitimų paskelbimą pagal VPĮ 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.

56. Pirkimo dokumentai, viešojo pirkimo metu pateiktas Pardavėjo pasiūlymas yra neatsiejama šios Sutarties dalis.

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Pirkėjas**  **Valstybinė ligonių kasa**  prie Sveikatos apsaugos ministerijos  Europos a. 1, 03505 Vilnius  Įmonės kodas: 191351679  PVM mokėtojo kodas:LT100000950313  AB „Swedbank“, banko kodas 73000  a/s LT21 7300 0100 0248 4333  tel. (8 5) 236 4100,  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pardavėjas**  **UAB „Oribalt Vilnius“**  Maišinės k. 1C, Maišinė, 21401 Trakų r. Įmonės kodas: 111472747  PVM mokėtojo kodas LT114727410  Luminor Bank AB, banko kodas 40100  a/s LT93 4010 0510 0406 9618  tel. (8 5) 268 8401, faks. (8 5) 268 8401  paštas [vilnius@oribalt.com](mailto:vilnius@oribalt.com)  Generalinis direktorius Audrius Pivoras  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |